Sa luam, un alt caz, o strofa din Balada doamnelor din alte vremuri de François Villon: "Pe ce meleaguri, unde mi-s/ romana Flora, cald încînt/ Archipiada si Thais/ ce-s vere bune prin orînd?/ Echó ducînd orice cuvînt/ spre larg, în zvoana murmurata,/ frumoasa coz? Dar unde sînt/ zapezile de altadata?" Privind-o "cu totul" pe dinafara, s-ar putea crede ca esential este sa stim cine sînt aceste enigmatice fiinte invocate (Flora, zeita primaverii si a florilor; Archipiada, probabil - ce frumos acest "probabil" - Archippa, iubita lui Sofocle; Thais, favorita lui Al Macedon, Echó, personajul feminin mitologic, cea care "s-a uscat" de dor, pîna la sublimarea în "forma" de sunet-ecou) Adevarul e ca aceasta decodificare, fie si exhaustiva (în celelalte doua strofe vom mai întîlni vreo zece nume), aduce putina lumina, or a spune ca Villon a scris o poezie "despre" ori "dedicata" acestor doamne înseamna a întelege textul foarte aproximativ Constructia textului e aparent lineara, cu o structura "repetabila", la care se adauga catrenul-închinare din final: "Pe unde-s, Doamne, si de cînd,/ nu cauta! Cheia-i pastrata/ în versul meu: Dar unde sînt/ zapezile de altadata?" "Claritatea", "adevarul", "cheia" e chiar în ambiguitatea sau enigma formulei retorice, care divulga o stare elegiaca a baladei si a autorului, adica o stare indeterminata Constructia e de fapt concentrica, cu substraturi de suprafata (universul întregului text universul fiecarei strofe universul fiecarui vers universul fiecarui nume, universul "zapezilor de altadata" puse sub incidenta antologicei interogatii retorice) si cu substraturi de profunzime a interiorului poemului (divulgînd tapete ale interiorului poetului) O singura interogatie retorica provoaca atîtea întrebari si ambiguitati si transforma o balada medievala într-o elegie romantica 